Pályázati felhívás a Velencei Biennálén 2024. októberében történő részvételre

**A Magyar Képzőművészeti Egyetem pályázatot hirdet a** **2024/2025 tanév őszi félévében aktív hallgatói jogviszonnyal rendelkező hallgatóinak a Velencei Biennálén történő részvétel támogatására.**

A pályázat benyújtásának határideje: **2024. szeptember 05. (csütörtök) 16:00**

**1. TÁMOGATHATÁS CÉLJA**

Az MKE 2024/2025 tanév őszi félévében aktív hallgatói jogviszonnyal rendelkező, pálázat útján kiválasztott hallgatójának a Velencei Biennálén történő részvételének támogatása.

**2. PÁLYÁZATI FELTÉTELEK**

Pályázatot nyújthat be az MKE bármely szakon nappali tagozaton a 2024/2025 őszi félévben aktív hallgatói jogviszonnyal rendelkező azon hallgatója, aki már legalább kettő, az MKE-n teljesített és lezárt félévvel rendelkezik. A pályázó vállalja, hogy részt vesz a szakmai úton **2024.10.09-12. között**.

**3. A TÁMOGATÁS**

A Magyar Képzőművészeti Egyetem minden támogatott pályázónak fedezi a Velencei Biennálén történő részvételének alábbi költségeit:

* utazás Budapest-Velence (Olaszország) és Velence (Olaszország) - Budapest viszonylatban busszal
* szállás a 2024.10.09-12. közötti időszakra (3 éjszaka)
* Utasbiztosítás az utazás teljes idejére
* belépő a Velencei Biennáléra

A sikeres pályázó vállalja, hogy részt vesz a teljes programon, fizeti a fent felsoroltakon felüli költségeit (helyi közlekedés, velencei belépő, étkezések, stb.). A résztvevő az Egyetemmel szemben további követelést nem támaszthat a programon való részvétel költségei miatt. A sikeres pályázó vállalja, hogy a kiutazásmegkezdése előtt beszerzi a kint tartózkodás teljes idejére érvényes európai egészségbiztosítási kártyát. A támogatásban részesülő hallgató a Biennálé helyszínén a megadott időben köteles megjelenni és a jelenléti ívet aláírni.

A részvétel a támogatás elnyerését követően – vis maior esetet leszámítva – csak a támogatás teljes összegének 5 munkanapon belül történő visszafizetése mellett mondható le. Vis maior estben egyéni elbírálással a visszafizetési kötelezettségtől az Egyetem eltekinthet.

**4. PÁLYÁZÁS MENETE**

A pályázat benyújtásának határideje:**2024. szeptember 5. (csütörtök)16.00 óra**

A pályázat benyújtásának módja:

* **Erasmus kérvény** kitöltése és benyújtása a Neptun rendszeren keresztül. A más módon, papíron vagy emailen beküldött vagy a Neptun rendszerben nem véglegesített pályázatok érvénytelenek és nem kerülnek értékelésre.
* **A kétvényt csak elektronikusan kell benyújtani, kinyomtatni és aláírni egyelőre nem szükséges.**

A pályázatokat a megadott szempontok alapján az adott tanszék rangsorolja és kijelöli a támogatott jelentkezőket.

A pályázatok értékelése a Neptun rendszeren keresztül történik a pályázati határidőt követő 3 munkanapon belül.

**5. KIVÁLASZTÁS SZEMPONTJAI**

1. Előző tanévben elért tanulmányi átlag
2. Kiállításokon/szakmai projektekben való szereplések száma az elmúlt egy naptári évben
3. Előnyben részesülnek azok a hallgatók, akik a következő Biennáléra már nem jelentkezhetnek (jogviszonyuk addigra feltehetően megszűnik)
4. Azok a hallgatók, akik a két évvel ezelőtti Biennálé látogatáson már részt vettek az Egyetem szervezésében szintén pályázhatnak, de velük szemben előnyt élveznek azok, akik két éve nem vettek részt az egyetemi szervezésű kiutazáson.

**6. SIKERES PÁLYÁZÓK**

A támogatás elnyeréséről a Neptun rendszeren keresztül kap értesítést minden pályázó. A részvétellel kapcsolatan a sikeres pályázók részletes tájékoztatást kapnak az eredményhirdetést követő 3 munkanapon belül.

☞ A pályázat benyújtásával kapcsolatban további információ kérhető a Nemzetközi Mobilitási Irodától emailen a tothdolenszky.reka@mke.hu címen.